
	讜诪讬 讻注诪讱 讬砖专讗诇 讙讜讬 讗讞讚 讘讗专抓. 讗诪专讬谞谉 讘诪讚专砖 砖诇砖讛 诪注讬讚讬谉 讝讛 注诇 讝讛 讬砖专讗诇 讜砖讘转 讜讛拽讚讜砖 讘''讛 讬砖专讗诇 讜讛拽讚讜砖 讘专讜讱 讛讜讗 诪注讬讚讬诐 注诇 讛砖讘转 砖讛讜讗 讬讜诐 诪谞讜讞讛 讬砖专讗诇 讜砖讘转 注诇 讛拽讚讜砖 讘''讛 砖讛讜讗 讗讞讚 讛拽讘''讛 讜砖讘转 注诇 讬砖专讗诇 砖讛诐 讬讞讬讚讬诐 讘讗讜诪讜转 讜注诇 讝讛 住诪讻讬谞谉 诇讜诪专 讗转讛 讗讞讚 讘诪谞讞讛 讘砖讘转 讗注''驻 砖讗讬谞讜 诪讚讘专 诪注谞讬讬谞讗 讚讬讜诪讗 讚砖讘转 讻诪讜 转驻诇转 注专讘讬转 讜砖讞专讬转: 注诪讜谉 讜诪讜讗讘 诪注砖专讬谉 诪注砖专 注谞讬 讘砖讘讬注讬转. 诇驻讬 住讚专 讛砖谞讬诐 讛讬讛 诇讛诐 诇讛驻专讬砖 诪注砖专 砖谞讬 砖讛讜讗 砖谞讛 专讗砖讜谞讛 讜诪注砖专 注谞讬 谞讜讛讙 讘砖砖讬转 讜诇讗 诪爪讬谞讜 诪注砖专 注谞讬 砖转讬 砖谞讬诐 专爪讜驻讬诐 讗诇讗 转拽谞讛 转拽谞讜 讘讛 讻讚讬 砖讬住诪讻讜 注诇讬讛诐 注谞讬讬诐 讘砖讘讬注讬转 讜讘讚讬谉 讛讜讗 讚讗驻讬' 转专讜诪讛 讙讚讜诇讛 诇讗 谞讬转拽谉 讗诇讗 讬讛讗 讛讻诇 诪注砖专 注谞讬 讗诇讗 砖诇讗 专爪讜 诇讞诇拽 讻诇 讻讱 诪砖讗专 砖谞讬诐 驻专砖''讬 讚讛讬讬谞讜 讗专抓 住讬讞讜谉 讜注讜讙 讻讚讗诪专讬谞谉 讘讞讜诇讬谉 (讚祝 住:) 注诪讜谉 讜诪讜讗讘 讟讛专讜 讘住讬讞讜谉 讻诇讜诪专 注诇 讬讚讬 讻讘讜砖 住讬讞讜谉 讜注讜讙 讛讜转专 诇讬砖专讗诇 诇讬讻讘砖 讜讛拽砖讛 专''转 讚讗诪专讬谞谉 讘驻专拽 诪拽讜诐 砖谞讛讙讜 (驻住讞讬诐 讚祝 谞讘: 讜砖诐) 砖诇砖 讗专爪讜转 诇讘讬注讜专 讬讛讜讚讛 讜注讘专 讛讬专讚谉 讜讛讙诇讬诇 讜注讘专 讛讬专讚谉 讛讬讬谞讜 讗专抓 住讬讞讜谉 讜注讜讙 讜讻''转 讚拽讚讜砖讛 专讗砖讜谞讛 诇讗 拽讬讚砖讛 诇注转讬讚 诇讘讗 讗诐 讻谉 转讬驻砖讜讟 诪讬谞讬讛 讚诇专讘讬 讗诇讬注讝专 诇讗 拽讬讚砖讛 讗诇诪讛 诪讬讘注讬' 诇谉 讘驻''拽 讚诪讙讬诇讛 (讚祝 讬. 讜砖诐) 讜讘砖讘讜注讜转 (讚祝 讟讝. 讜砖诐) 诪讗讬 住讘讬专讗 诇讬讛 讗讬 拽讬讚砖讛 讗讬 诇讗 拽讬讚砖讛 讜转讬专抓 专''转 讚讬砖 诇讞诇拽 讚讛讻讗 讘注诪讜谉 讜诪讜讗讘 讚诇讗 讻讘砖讜 住讬讞讜谉 讜注讜讙 讜诇讗 谞转拽讚砖讜 讻诇诇 讘拽讚讜砖转 讛讗专抓 讜注讜讚 诪转专抓 讚诇讗 拽讬讚砖讛 注讘专 讛讬专讚谉 专拽 诇讗专抓 住讬讞讜谉 诪诪砖 讗讘诇 诪讛 砖讻讘砖 诪注诪讜谉 诇讗 谞转拽讚砖讛: 讚专讱 砖讟讜转 讗驻讬诇讜 讘讞讚 谞诪讬. 讜讻讬 转讬诪讗 讚诇讗 讛讬讛 诪讜注讚 诇砖讟讜转 专拽 诇讗讜转讜 讚讘专 讜讘注讬谞谉 转诇转讗 讻讚讬 诇讛讞讝讬拽讜 讻砖讜讟讛 诇讻诇 诪讬诇讬 讻诪讜 谞讙讞 砖讜专 讜讞诪讜专 讜讙诪诇 谞注砖讛 诪讜注讚 诇讻诇 讚讛讻讗 诇讗 讚诪讬 讚讛讻讗 讻讬讜谉 砖讛讜讗 砖讜讟讛 讘讗讞转 讜讚讗讬 讬砖 诇讛讞讝讬拽讜 讘讞讝拽转 砖讜讟讛 诇讻诇 讚讘专 讘讬专讜砖诇诪讬 讘驻''拽 讚转专讜诪讜转 讗讜诪专 住讬诪谞讬 砖讜讟讛 讛讬讜爪讗 讘诇讬诇讛 讜讛诇谉 讘讘讬转 讛拽讘专讜转 讜讛诪拽专注 讻住讜转讜 讜讛讜讗 诪讗讘讚 诪讛 砖谞讜转谞讬诐 诇讜 讗''专 讛讜谞讗 讜讛讜讗 砖讬讛讜 讻讜诇谉 讘讜 讚诇讗 讻谉 讗讜诪专 讗谞讬 讛讬讜爪讗 讘诇讬诇讛 讬讞讬讚讬 讗讬诪讜专 讙谞讚专讬驻住 讗讞讚讬讛 讜讛诇谉 讘讘讬转 讛拽讘专讜转 诇砖讚讬诐 讜讛诪拽专注 讻住讜转讜 讗讬诪专 讘注诇 诪讞砖讘讜转 诪讗讘讚 诪讛 砖谞讜转谞讬诐 诇讜 拽讜讘讬拽讜住 专讘讬 讬讜讞谞谉 讗诪专 讗驻讬诇讜 讗讞转 诪讛谉 讗诪专 专' 讗讘讬谉 诪住转讘专讗 讻专' 讬讜讞谞谉 讘诇讘讚 诪诪讗讘讚 诪讛 砖谞讜转谞讬谉 诇讜 讚讗驻讬诇讜 砖讜讟讛 砖讘砖讜讟讬诐 讗讬谞讜 诪讗讘讚 诪讛 砖谞讜转谞讬谉 诇讜 拽讜讘讬拽讜住 讗讬谉 讘讜 讗讞转 诪讻诇 讗诇讜: 讻讬讜谉 讚注讘讚讬谞讛讜 诇讻讜诇讛讜 谞注砖讛 讻诪讬 砖谞讙讞 讻讜'. 讜诪讞讚 讘砖诇砖讛 讝讬诪谞讗 诇讗 讗讬转讞讝拽 讚转诇讬谞谉 讘讛讱 讚拽讗诪专 讛砖''住 讗讬诪讗 讘注诇 诪讞砖讘讜转 讗讜 讗讬谞讱:





专讘讬谞讜 讞谞谞讗诇

讗祝 专' 讬讛讜砖注 驻转讞 讜讚专砖 讚讘专讬 讞讻诪讬诐 讻讚专讘讜谞讜转 讜讻诪住诪专讜转 谞讟讜注讬诐 讘注诇讬 讗住讜驻讜转. 



讗诇讜 转"讞 砖讬讜砖讘讬谉 讗住讜驻讜转 讗住讜驻讜转 讜注讜住拽讬谉 讘转讜专讛 讛诇诇讜 诪讟讛专讬谉 讜讛诇诇讜 诪讟诪讗讬谉 讛诇诇讜 讗讜住专讬谉 讜讛诇诇讜 诪转讬专讬谉 讻讜'. 讜讗"转 讛讜讗讬诇 讜讻谉 讛讬讗讱 讗谞讬 诇诪讚 转讜专讛 诪注转讛 转"诇 谞转谞讜 诪专讜注讛 讗讞讚 讻讜诇谉 诪驻讬 讗诇 讗讞讚 讗诪讜专讬谉 砖谞讗诪专 讜讬讚讘专 讗诇讛讬诐 讗转 讻诇 讛讚讘专讬诐 讛讗诇讛 讗诇讗 注砖讛 讗讝谞讱 讻讗专驻讻住转 讜拽谞讛 诇讘 诇砖诪讜注 讗诇讜 讜讗诇讜 砖讻讜诇谉 诪转讘专专讬谉 诇讱 讘讗讬讝讛 诪讛谉 讛诇讻讛 讘专讜专讛 砖讗注"驻 砖谞专讗讬谉 讻诪讜 讞讜诇拽讬谉 讞讜讝专讬谉 讜谞诪谞讬谉 讜讙讜诪专讬谉 讜诪住讻讬诪讬谉 讘住讜祝 讻讚讻转讬讘 讗转 讜讛讘 讘住讜驻讛 讻诇砖讜谉 讛讝讛 讗诪专 讗讬谉 讚讜专 讬转讜诐 砖专' 讗诇注讝专 讘谉 注讝专讬讛 砖专讜讬 讘转讜讻讜. 



讜诪注砖讛 讘专' 讬讜住讬 讘谉 讚讜专诪住拽讬转 砖讛诇讱 诇讛拽讘讬诇 驻谞讬 专' 讗诇注讝专 讜讗"诇 讘讘讛诪"讚 谞诪谞讜 讜讙诪专讜 注诪讜谉 讜诪讜讗讘 诪注砖专讬谉 诪注砖专 砖谞讬 讘砖讘讬注讬转. 讗"诇 专' 讗诇注讝专 讬讜住讬 驻砖讜讟 讬讚讬讱 讜拽讘诇 注讬谞讬讱 驻砖讟 讬讚讬讜 讜拽讘诇 注讬谞讬讜. 讻注住 专' 讗诇注讝专 讘砖讘讬诇 砖讗"诇 谞诪谞讜 讜讙诪专讜 讻诇讜诪专 诇诪讛 谞诪谞讜 讜讛诇讗 讛诇讻讛 诇诪砖讛 诪住讬谞讬 讛讜讗 讜讘讻讛 讜讗诪专 住讜讚 讛' 诇讬专讗讬讜 讜讘专讬转讜 诇讛讜讚讬注诐 讜讗讬谉 讘专讬转讜 讗诇讗 转讜专讛. 



转谞讗 讗讞专 砖谞转讬讬砖讘讛 讚注转讜 讘拽砖 专讞诪讬诐 讜讗诪专 讬讛讬 专爪讜谉 砖讬讞讝专讜 注讬谞讬 讬讜住讬 诇诪拽讜诪谉 讜讞讝专讜. 讗诪专 爪讗 讜讗诪讜专 讗诇 转讞讜砖讜 诇诪谞讬讬谞讻诐 讻讱 诪拽讜讘诇谞讬 诪专讬讘"讝 砖拽讬讘诇 诪专讘讜 讜专讘讜 诪专讘讜 讛诇讻讛 诇诪砖讛 诪住讬谞讬 注诪讜谉 讜诪讜讗讘 诪注砖专讬谉 诪注砖专 砖谞讬 讘砖讘讬注讬转. 诪讛 讟注诐 讛专讘讛 讻专讻讬诐 讻讘砖讜诐 注讜诇讬 诪爪专讬诐 讜诇讗 讻讘砖讜 注讜诇讬 讘讘诇 诪驻谞讬 砖拽讚讜砖讛 专讗砖讜谞讛 拽讚砖讛 诇砖注转讛 讜诇讗 拽讚砖讛 诇注转讬讚 诇讘讜讗 讜讛谞讬讞诐 讻讚讬 诇住诪讜讱 注谞讬讬诐 讘砖讘讬注讬转.





讛诪讗讬专讬

拽讚讜砖讛 专讗砖讜谞讛 砖拽讚砖 讬讛讜砖注 讗转 讛讗专抓 拽讚砖讛 诇砖注转讛 专"诇 讻诇 讝诪谉 砖讬注诪讜讚 讘讬转 讛诪拽讚砖 讘拽讬讜诪讜 讜诇讗 拽讚砖讛 诇注转讬讚 诇讘讗 专"诇 讗讞专 讞讜专讘谉 讜注谞讬谉 讛讚讘专讬诐 砖诇讗 谞转拽讚砖讛 讛讗专抓 讛谉 砖诇讗 诇讝专讜注 讘讛 讘砖讘讬注讬转 讛谉 诇讻诇 砖讗专 讛讚讘专讬诐 砖讘拽讚讜砖转 讛讗专抓 讗诇讗 讘注讜讚 砖讘讬转 讛诪拽讚砖 讘拽讬讜诪讜 讛讗 诇讗讞专 讞讜专讘谉 诇讗 谞砖转讬讬专讛 讛讗专抓 讘拽讚讜砖讛 讻诇诇 讜讻砖注诇讜 讘讬诪讬 注讝专讗 讛讜爪专讻讜 诇拽讚讜砖 砖谞讬 讘转讜讚讜转 讜讘砖讬专 讜讘讬诪讬 注讝专讗 诇讗 讻讘砖讜 讻诇 讛讻专讻讬诐 砖讻讘砖讜 讘讬诪讬 讬讛讜砖注 讗诇讗 讛专讘讛 讻专讻讬诐 讻讘砖讜诐 注讜诇讬 诪爪专讬诐 砖诇讗 讻讘砖讜诐 注讜诇讬 讘讘诇 讜讘讻诇诇 讗诇讜 注诪讜谉 讜诪讜讗讘 讜讛讬讗 讗专抓 住讬讞讜谉 讜注讜讙 讜讛谞讬讞讜诐 讘讻讜谞讛 砖诇讗 诇讬拽讚砖 讘拽讚砖转 讛讗专抓 讻讚讬 砖讬讜讻诇讜 诇讝专讜注 讘讛诐 讘砖讘讬注讬转 讜讬住诪讻讜 注谞讬讬诐 注诇 讗讜转诐 讛讝专讬注讜转 讘诇拽讟 砖讻讞讛 讜驻讗讛 讜讗注"驻 砖诇讗 谞转拽讚砖讜 讻专讻讬诐 讗诇讜 诪讻诇 讜讻诇 诪讞讜讬讘讬诐 讛讬讜 讘诪注砖专讜转 诪诪爪讜转 讞讻诪讬诐 砖讗祝 讘讗专爪讜转 砖诇 讞讜爪讛 诇讗专抓 讛讬讜 讞讻诪讬诐 诪讞讬讬讘讬诐 讘诪注砖专讜转 讘讗讜转谉 讗专爪讜转 讛住诪讜讻讜转 讻讙讜谉 讘讗专抓 诪爪专讬诐 讜讘讘诇 讗注"驻 砖讛讬转讛 专讞讜拽讛 讛讜讗讬诇 讜讛讬讛 砖诐 讙诇讜转 诪讬诪讜转 讛谞讘讬讗讬诐 讜讛讬讬谞讜 讚转谞谉 讘讘诇 诪注砖讛 谞讘讬讗讬诐 诪爪专讬诐 讜注诪讜谉 讜诪讜讗讘 诪注砖讛 讝拽谞讬诐 诪注转讛 诇诪讚谞讜 注诇 注诪讜谉 讜诪讜讗讘 砖讝讜专注讬谉 讘砖讘讬注讬转 讜讻谉 诇诪讚谞讜 砖讛诐 诪注砖专讬谉 讜讛讬讛 诇谞讜 诇讜诪专 砖讬讛讬讜 诪注砖专讬谉 诪注砖专 专讗砖讜谉 讜诪注砖专 砖谞讬 砖讛专讬 砖谞讛 砖砖讬转 注砖专讜 诪注砖专 注谞讬 诇驻讬 住讚专谉 砖诇 诪注砖专讜转 讜讛讬讛 诇谞讜 诇讜诪专 讘砖讘讬注讬转 砖讬注砖专讜 诪注砖专 砖谞讬 讜讗注驻"讻 谞诪谞讜 讜讙诪专讜 砖讬讛讜 诪注砖专讬谉 诪注砖专 注谞讬 讛讜讗讬诇 讜诪转拽谞转 注谞讬讬诐 讛讜谞讞讜 诪诇讬拽讚砖 转讛讗 转拽谞转诐 讙诪讜专讛 讜讛讜讗 注谞讬谉 讗诪专诐 讝"诇 谞诪谞讜 讜讙诪专讜 注诪讜谉 讜诪讜讗讘 诪注砖专讬谉 诪注砖专 注谞讬 讘砖讘讬注讬转 讜诪"诪 诇注谞讬谉 讗住讜专 讘诪讜转 谞转拽讚砖讛 诇注转讬讚 讻诪讜 砖讻转讘谞讜 讘诪住讻转 诪讙诇讛 讜诪讛 砖讬砖 诇驻拽驻拽 讘住讜讙讬讗 讝讜 诪诪讛 砖讘讛专讘讛 诪拽讜诪讜转 讬专讗讛 砖拽讚砖讛 诇注转讬讚 讻讘专 讘讗专谞讜 讛注谞讬谉 讘诪住' 诪讙诇讛 讘驻专拽 专讗砖讜谉 讘诪砖谞转 讬"讜:



砖讜讟讛 讛讗诪讜专 讘诪砖谞讛 讜讻谉 讘讻诇 诪拽讜诐 诇讬驻讟专 诪谉 讛诪爪讜转 讜诪谉 讛注讜谞砖讬谉 讜砖诇讗 诇讛讬讜转 拽谞讬谞讜 拽谞讬谉 讜诪诪讻专讜 诪诪讻专 讛讜讗 讻诇 砖讛讜讗 诪讜讞讝拽 讘砖讜讟讛 讜讗谞讜 专讜讗讬诐 讘讜 砖注讜砖讛 讗讬讝讛 讚讘专 讚专讱 砖讟讜转 住讬诪谉 诪讜讘讛拽 砖讘讜 讛诪拽专注 讗转 讻住讜转讜 讚专讱 砖讟讜转 讜讛诪讗讘讚 诪讛 砖谞讜转谞讬谉 诇讜 讗讘诇 讛诇谉 讘讘讬转 讛拽讘专讜转 讜讛讬讜爪讗 讬讞讬讚讬 讘诇讬诇讛 讗讬谞诐 住讬诪谞讬谉 诪讜讘讛拽讬谉 讜讗祝 讘注讜砖讛 讗讜转诐 讚专讱 砖讟讜转 砖讛讬讜爪讗 讬讞讬讚讬 讗讬诪专 讙谞讚住驻讜住 讗讞讚讬讛 讻诇讜诪专 讞讜诇讬 讛诪讞诪诪讜 讜诪转讗讜讛 诇砖讗讜祝 专讜讞 诇讛转拽专专 讘讜 讜讛诇谉 讘讘讬转 讛拽讘专讜转 砖诪讗 诪转讻讜讬谉 讛讜讗 诇讻砖讜祝:



砖讜专 砖讛讜讗 诪讜注讚 诇诪讬谞讜 诪谉 讛住转诐 诪讜注讚 讛讜讗 讗祝 诇砖讗讬谞讜 诪讬谞讜 讗讗"讻 专讗讬谞讜 讘讜 砖拽专讘 诇讜 砖讗讬谞讜 诪讬谞讜 讜诇讗 谞讙讞 讜讬砖 驻讜住拽讬谉 砖讗祝 讘住转诪讜 讗讬谞讜 诪讜注讚 诇砖讗讬谞讜 诪讬谞讜 讜诇讚注转 讝讛 诪"诪 讻诇 砖谞讙讞 砖诇砖讛 诪讬谞讬诐 讻讙讜谉 砖讜专 讜讞诪讜专 讬讙诪诇 谞注砖讛 诪讜注讚 诇讻诇 讻诪讜 砖讘讬讗专谞讜 讘诪拽讜诪讜:





转讜住驻讜转 专讬"讚

诪讛 讟注诐 讛专讘讛 讻专讻讬诐 讻讜讘砖讜诐 注讜诇讬 诪爪专讬诐 讜讗诇 讻讬讘砖讜诐 注讜诇讬 讘讘诇 讻讜' 注讬讬谉 讘"讛 讬"讘 讚住驻专 讛诇拽讟 砖砖讬讘砖转讬 讙讬专住讗 讝讜:





诪讛专砖"讗 - 讞讬讚讜砖讬 讛诇讻讜转

转讜住' 讘讚"讛 注诪讜谉 讜诪讜讗讘 讻讜' 讜讛拽砖讛 专"转 讻讜' 讜讻"转 讚拽讚讜砖讛 专讗砖讜谞讛 诇讗 拽讚砖讛 诇注转讬讚 诇讘讗 讗"讻 转驻砖讜讟 诪讬谞讬讛 讚诇专"讗 讻讜' 注讻"诇 拽爪专讜 讻讗谉 讘诪拽讜诐 砖讛讬讛 诇讛诐 诇讛讗专讬讱 讚诇驻讬 讝讛 注"讻 讛讗 讚拽讗诪专 讛讻讗 诪讛 讟注诐 讛专讘讛 讻专讻讬诐 讻讜' 转诇诪讜讚讗 讛讜讗 讚拽讗诪专 诇讛 讜诇讗 专"讗 讚讘诪住讻转 讬讚讬诐 诇讗 转谞讬 诇讛 讘诪诇转讬讛 讚专"讗 讜讛"驻 诪讛 讟注诐 诪注砖专讬谉 讻讜' 诪砖讜诐 讚讻讛"讙 讗砖讻讞谉 讻讜' 诇诪"讚 诇讗 拽讚砖讛 讻讜' 讻诪"砖 讛转讜住驻讜转 讘驻"拽 讚诪讙讬诇讛 讜讬讘诪讜转 注"砖 讜讚讘专讬讛诐 讛讻讗 讘注爪诪诐 诪讙讜诪讙诪讬诐 砖讻转讘讜 讜讻"转 讚拽讚讜砖讛 专讗砖讜谞讛 诇讗 拽讚砖讛 诇注转讬讚 讻讜' 讚讘讛讻讬 讗讻转讬 诇讗 谞讬讞讗 诇谉 讛讱 讚讙' 讗专爪讜转 诇讘讬注讜专 讚诪"诪 讛讗 拽讬讚砖讜诐 注讜诇讬 讘讘诇 讗讞专 讻讱 讚讛讗 驻砖讬讟讗 讚讛讱 讚讙' 讗专爪讜转 诇讘讬注讜专 诇讘转专 讚注诇讜 诪讘讘诇 拽诪讬讬专讬 讜注"砖 讘转讜住' 讘讝讛 讘注"讗 讜爪"注 讛讻讗:


讘讚"讛 讚专讱 砖讟讜转 讗驻讬诇讜 讘讞讚 谞诪讬 讜讻"转 讚诇讗 讛讬讛 诪讜注讚 诇砖讟讜转 专拽 讻讜' 注讻"诇 讜驻讬' 诇讚讘专讬讛诐 讛讗讬 讗驻讬诇讜 讘讞讚 谞诪讬 讚拽讗诪专讬' 讛讬讬谞讜 讘诪诇转讗 讞讚讗 讜注砖讗讛 讙"驻 讚讛讜讬 讜讚讗讬 诪讜注讚 诇讗讜转讜 讚讘专 诇诪讗讬 讚住"讚 讛砖转讗 讜诇诪讗讬 讚诪住讬拽 讗讬诪讗 讘注诇 诪讞砖讘讜转 讛讜讗 讜讻谉 讗讬谞讱 讗驻讬诇讜 注砖讛 诪诇转讗 讞讚讗 讙"驻 诇讗 讛讜讛 诪讜注讚 讗驻讬诇讜 诇讗讜转讜 讚讘专 讻诪"砖 讛转讜住驻讜转 诇拽诪谉 讜拽"诇:





诪讛专砖"讗 - 讞讬讚讜砖讬 讗讙讚讜转

注"讘 讜讗祝  讛讜讗 驻专砖"讬 专讗讘"注 注讻"诇 讜讻谉 诪砖诪注 诪讚拽讗诪专 专"讬 诇讘住讜祝 讗讬谉 讚讜专 讬转讜诐 砖专讗讘"注 讻讜' 讗讘诇 诇砖讜谉 讗祝 讛讜讗 驻转讞 讜讚专砖 讻讜' 诇讗 诪砖诪注 讻谉 讗诇讗 讘转专 讚砖诪注 专"讬 讚专砖讛 讚专讗讘"注 讗转诐 注砖讬转讜谞讬 讞讟讬讘讛 讗讞转 讗祝 讗谞讬 讗注砖讛 讗转讻诐 讞讟讬讘讛 讗讞转 讻讜' 驻转讞 讗祝 专"讬 诇讚专讜砖 讻注讬谉 讝讛 讻讚拽讗诪专 诪专讜注讛 讗讞讚 讗诇 讗讞讚 谞转谞谉 讜讻讛"讙 讗讬转讗 讘驻' 讻诇 讛诪谞讞讜转 讻讬讜谉 讚砖诪注 讚讗诪专 讗讚讬专 驻转讞 讛讜讗 讻讜' 注"砖 讜讚拽讗诪专 诇讘住讜祝 讗讬谉 讚讜专 讬转讜诐 砖专讘讬 讗诇注讝专 讘谉 注讝专讬讛 讻讜' 专"诇 讚砖驻讬专 谞转讻讜讬谉 讘讚专砖转 讻注讬谉 讚专砖讛 讝讜: 


诇诪讛  谞诪砖诇讜 讚"转 诇讚专讘谉 讻讜'. 谞拽讟 讚讘专讬 转讜专讛 讘诪拽讜诐 讚讘专讬 讞讻诪讬诐 讚讻转讬讘 讘拽专讗 讚专"诇 讚讘专讬 讞讻诪讬诐 讛讬讬谞讜 讞讻诪讬 讛转讜专讛 砖注讜砖讬谉 住讬讬讙 诇转讜专讛 讙讜驻讛 砖讛讜讗 讚讘专 讛谞诇诪讚 诪注谞讬谞讜 讚讻转讬讘 诇注讬诇 诪讬谞讬讛 讗讬讝谉 讜讞讬拽专 讜转拽谉 讻讜' 砖讚专砖讜讛讜 注诇 诪爪讜转 讚专讘谞谉 砖讛谉 住讬讬讙 诇转讜专讛 讻讙讜谉 注专讜讘讬谉 讜谞讟"讬 讜砖谞讬讜转 诇注专讬讜转 讜诪诇转 讚专讘谉 驻讬专砖讜 讘讜 砖讛讜讗 诪讞讟 讛转拽讜注 讘转讜讱 讛诪专讚注 讻讚讻转讬讘 讜诇讛爪讬讘 讗转 讚专讘谉 讜讻讚转谞谉 驻"讟 讚讻诇讬诐 诪诇诪讚 砖讘诇注 讗转 讛讚专讘谉 讜讘讬专讜砖诇诪讬 讚讗讙讚转 讞诇拽 诪"讻 砖讛讜讗 谞拽专讗 讚专讘谉 砖讛讜讗 诪讚讬专 讘讬谞讛 讘驻专讛 讜讛讜讗 砖讚讬诪讛 诇讘 讛讗讚诐 专注 诪谞注讜专讬讜 讻驻专讛 住讜专专讛 讜讚讬诪讛 讛转讜专讛 诇讚专讘谉 讚讻诪讜 砖讛讚专讘谉 诪讟讛 讗转 讛驻专讛 诇讛讚专讬讻讛 讬砖专 诇转诇诪讬诐 诇讛讜爪讬讗 讞讬讬诐 讙讜驻谞讬诐 诇注讜诇诐 讻讱 讚"转 讜讞讻诪讬诐 诪讻讜讜谞讬谉 诇讘 讛转诇诪讬讚讬诐 诪讚专讻讬 诪讬转讛 诇讞讬讬诐 讛专讜讞谞讬讬诐: 


讗讬  诪讛 讚专讘谉 讝讛 诪讬讟诇讟诇 讻讜' 砖讗讬谞讜 诪转拽讬讬诐 讗祝 讚"转 讗讬谞谉 诪转拽讬讬诪讬谉 转"诇 诪住诪专讜转 砖讛讜讗 讚讘专 讛拽讘讜注 讜诪转拽讬讬诐 讘诪拽讜诪讜 讚"转 诪转拽讬讬诪讬谉 诇注讜诇诐 讻诪"砖 讻诪讛 诪诇讻讬诐 讙讜讝专讬谉 讙讝讬专讜转 讜诪转讘讟诇 讜诪砖讛 讙讝专 讻诪讛 讙讝讬专讜转 讜讗讬谞谉 讘讟诇讬谉 诇注讜诇诐. 讜讗"转 讗讬 诪讛 诪住诪专 讻讜' 专"诇 诪讞住专 讜诪谞拽讘 讘讻讜转诇 诪拽讜诐 砖讛讜讗 转拽讜注 砖诐 转"诇 谞讟讜注讬诐 讚讛讜讛 诇讬讛 诇诪讻转讘 讻诪住诪专讜转 讛拽讘讜注讬诐 讗讜 转拽讜注讬诐 讗诇讗 谞讟讜注讬诐 砖讗讬谞讜 诪讞住专 讗诇讗 砖驻专讛 讜专讘讛 诪讜住讬祝 讙讬讚讜诇讜 讜讛讗 讚诇讗 讻转讬讘 讻讗讬诇谞讜转 谞讟讜注讬诐 诪驻讜专砖 讘讬专讜砖诇诪讬 讚诇讗 讗爪讟专讬讱 诇诪讬诪专 讗诇讗 讻讗讬诇谞讜转 谞讟讜注讬诐 讗诇讗 诪诇诪讚 砖讬砖 讘讜 砖讘讞 砖诇 诪讟注 讜讘讬专讜专讜 砖诇 讘专讝诇. 


讗诇讜  转"讞 砖讬讜砖讘讬谉 讗住讜驻讜转. 砖讛转讜专讛 谞拽谞讬转 讘拽讬讘讜抓 讻讚讗诪专讬谞谉 讗讬诪转讬 讚"转 谞砖诪注讬谉 讻转拽谞谉 讘讝诪谉 砖讘注诇讬讛谉 砖讜诪注讬谉 讗讜转谉 讘讗住讜驻讜转 讜诪讚讻转讬讘 讗住讜驻讜转 讘诇砖讜谉 专讘讬诐 讜诇讗 讗住讬驻讛 讚专讬砖 诇讬讛 诇讘' 讗住讜驻讜转 诪讞讜诇驻讬谉 讛诇诇讜 诪讟诪讗讬谉 讜讛诇诇讜 诪讟讛专讬谉: 


谞转谞讜  诪专讜注讛 讗讞讚 讗诇 讗讞讚 谞转谞谉 驻专谞住 讗讞讚 讻讜'. 讚讘讻诇诇 专讜注讛 讗讞讚 讗诇 讗讞讚 讻诪"砖 讛讗诇讛讬诐 讛专讜注讛 讙讜' 专讜注讛 讬砖专讗诇 讛讗讝讬谞讛 讙讜' 讜讘讻诇诇讜 讙"讻 驻专谞住 讗讞讚 讝讛 诪砖讛 砖谞讗' 讗讬讛 诪砖讛 专讜注讛 爪讗谞讜 讙讜' 讜讛讜讗 谞拽专讗 驻专谞住 讻诪"砖 讙' 驻专谞住讬谉 注诪讚讜 诇讬砖专讗诇 讛诪谉 讘砖讘讬诇 诪砖讛 讻讜'. 讜讗诪专 砖讗诪专谉 诪驻讬 讗讚讜谉 讻诇 讛诪注砖讬诐 讻讜' 讚讙诐 诇讛诇讻讛 诇诪砖讛 讗讬讻讗 诇爪讚讚 诇讟诪讗 讜诇讟讛专 讜诪专讘讛 诇讬讛 诪讻诇 讛讚讘专讬诐 讛讗诇讛 讚讻讜诇谉 诪驻讬 讛讙讘讜专讛 谞讗诪专讜 砖讛讬讛 讛讚讘讜专 诪转讞诇拽 诇讻诪讛 拽讜诇讜转 讻讚讗诪专讬谞谉 驻专拽 专"注 讜讚讘专 砖讗讬谞讜 诪驻讜专砖 讘转讜专讛 讗讬讻讗 爪讚讚讬谉 诇讟诪讗 讜讗讬讻讗 爪讚讚讬谉 诇讟讛专 讜讛转讜专讛 谞转谞讛 诇讛讻专讬注 讘讛谉 注"驻 讛专讜讘 讻诪"砖 讗讞专讬 专讘讬诐 诇讛讟讜转 讜讗诪专 注"讝 注砖讛 讗讝谞讬讱 讻讗驻专讻住转 讻讜' 驻讬专砖 讘注专讜讱 讗驻专讻住转 讛讜讗 讚诇讬 砖诇 专讞讬讬诐 砖讛讜讗 诪讻谞讬住 讛专讘讛 讜诪讜爪讬讗 拽诪注讗 注讻"诇 讜讛讜讗 诪砖诇 诇注谞讬讬谞讜 砖讬讻谞讬住 诇讗讝谞讜 诇砖诪讜注 讛专讘讛 讚讘专讬 讻讜诇谉 讘讬谉 讛诪讟诪讗讬谉 讜讘讬谉 讛诪讟讛专讬谉 讗讘诇 讬拽谞讛 诇讜 诇讘 诇讛讘讞讬谉 诪讚注讜转 讛讞诇讜拽讜转 讗讬讝讛 讬讻砖专 讜讬拽讘注谞讜 诇讜 讛诇讻讛 讻诪讜转讜 讻驻专砖"讬: 


讗诪专  诇讬讛 讬讜住讬 驻砖讜讟 讬讚讱 讻讜'. 驻专砖"讬 讛讜拽砖讛 讘注讬谞讬讜 砖谞转谉 注讟专讛 诇讗讜转讜 讚讜专砖 讻讜' 注讻"诇 讘驻砖讬讟讜转 讛"诇 诇驻专砖 讛讜拽砖讛 讘注讬谞讬讜 砖诇讗 讗"诇 转诇诪讬讚讬讱 讗谞讜 讜诪讬诪讬讱 讻讜' 讻诪"砖 诇注讬诇 诇专讘讬 讬讛讜砖注 讚讗讛讻讬 诪讬讬转讬 诇讬讛 讻讚拽讗诪专 讜诇讬诪专讜 诇讬讛 讘讛讚讬讗 诪砖讜诐 诪注砖讛 砖讛讬讛 讻讜' 讜诇驻讬 砖讛讬讛 讝讛 讻诪讜专讛 讛诇讻讛 诇驻谞讬 专讘讜 讜讞讬讬讘 诪讬转讛 讛讬讛 谞讚讜谉 讘注讜谞砖 住讜诪讗 诇驻讬 砖注讛 讚住讜诪讗 讛讜讗 诪讛讞砖讜讘讬诐 讻诪转 讘诪住' 谞讚专讬诐:





专砖"砖

讙诪专讗 诇讛拽讘讬诇 驻谞讬 专' 讗诇讬注讝专. 讻爪"诇 讘讬讜"讚:



[专砖"讬 讚"讛 讜讗祝 讛讜讗. 专讗讘"注. 讛讞"讗 讻转讘 讚诇讬砖谞讗 讚讗祝 讛讜讗 诇"诪 讻谉. 讜注讬' 诪砖"讻 讘诪讙讬诇讛 (讚) 讚"讛 砖讗祝:



砖诐 转讜讚"讛 讚专讱. 诪讗讘讚 诪讛 砖谞讜转谞讬谉 诇讜 拽讜讘讬拽讜住. 注讬' 讘讙诇讬讜谉 讜诇"谞 讚专"诇 诪砖讞拽 讘拽讜讘讬讗] :



转讜住' 砖诐 (讘住讜驻讜). 拽讜专讚讬讬拽讜住 讗讬谉 讘讜 讗讞转 诪讻"讗. 讻谉 讛讙讬讛 讛诪驻专砖 砖诐:





讛讙讛讜转 讬注讘"抓

转讜住' 住讚"讛 注诪讜谉. 专拽 诇讗专抓 住讬讞讜谉 诪诪砖 讻讜'. 谞"讘 讞诪讬专讗 诇讬讛 讛讗 诪讗专抓 注诪"讜 讚讻讘砖 住讬讞讜谉. 诪砖讜诐 讚住讬讞讜谉 讜注讜讙 诪诇讻讬 讛讗诪讜专讬 讛诐 讜讗专爪诐 讘讻诇诇 诪转谞转 讛讗专抓 诇讗"讗 诪砖讗"讻 讗专抓 注诪"讜 砖谞讗住专讛 诇讬砖专讗诇 诪转讞诇讛 讗注"驻 砖谞讟讛专讛 注"讬 住讬讞讜谉 讜讗注"讙 讚诇注转讬讚 讙诐 讛讬讗 诇讬砖专讗诇 转讛讬讛 讻讚讗讬' 驻' 讞讝拽转 [谞"讜 讗' 注"砖 讘专砖讘"诐]:





讘谉 讬讛讜讬讚注

讜职讗址祝 讛讜旨讗 驻旨指转址讞 讜职讚指专址砖讈: (拽讛诇转 讬讘, 讬讗) "讚旨执讘职专值讬 讞植讻指诪执讬诐 讻旨址讚旨指专职讘止谞讜止转, 讜旨讻职诪址砖讉职诪职专讜止转 谞职讟讜旨注执讬诐 讘旨址注植诇值讬 讗植住只驻旨讜止转, 谞执转旨职谞讜旨 诪值专止注侄讛 讗侄讞指讚" 讜讻讜'. 谞专讗讛 诇讬 讘住"讚 谞拽讬讟 讗专讘注讛 讚讘专讬诐: (1) 讚旨指专职讘止谞讜止转 (2) 诪址砖讉职诪职专讜止转 讜旨谞职讟执讬注讜止转 (4) 讜职讗址住旨讜旨驻讜止转 讻谞讙讚 讚' 讞诇拽讬诐 驻专讚"住 [驻砖讟 专诪讝 讚专砖 住讜讚] 砖讬砖 讘转讜专讛.
讗讜 讬讜讘谉 讻谞讙讚 讗专讘注讛 讞诇讜拽讜转 砖讛讗讚诐 诪转讞讻诐 诪爪讚诐 讛讗讞转 诪专讘讜 讜讛砖谞讬讛 诪讞讘讬专讬讜 讜讛砖诇讬砖讬转 诪转诇诪讬讚讬讜 讜讛专讘讬注讬转 诪驻讗转 注爪诪讜 诪谞讬讛 讜讘讬讛 讻讗砖专 讞讜讝专 注诇 转诇诪讜讚讜 诇砖谞讜转讜 讻诪讛 驻注诪讬诐 讘讝讛 讗转 讝讛, 讜讻诇 讗诇讜 讛诇讬诪讜讚讬诐 谞转谞讜 诪专讜注讛 讗讞讚.
讜诪讛 砖讗诪专 讗执讬 诪址讛 讚旨指专职讘指谉 讝侄讛 诪执讟旨址诇职讟值诇 讗址祝 讚旨执讘职专值讬 转旨讜止专指讛 诪执讟旨址诇职讟职诇执讬谉? 驻讬专砖 讘谞讬 讬讚讬讚讬 讻讘讜讚 讛专讘 讬注拽讘 谞专"讜 讛讻讜谞讛 砖诪讗 转讞砖讜讘 讚讘专讬 转讜专讛 讛诐 讻转讜专讛 砖诇 驻诇住讜驻讬讗 砖讻诇 讚讜专 住讜转专 讚讘专讬 讚讜专 砖拽讚诐 诇讜 讜注讜砖讛 诇讜 转讜专讛 讞讚砖讛 讜谞诪爪讗 砖讞讻诪讛 诪讟诇讟诇转 诪讗讞讚 诇讗讞讚 转讞诇讛 讛讬转讛 砖诇 讗专住讟讜 讜谞讚讞讜 讚讘专讬讜 讜谞拽专讗转 注诇 砖诐 讗讞专讬诐 讜讙诐 讗诇讜 谞讚讞 讚讘专讬讛诐 讜谞拽专讗转 注诇 砖诐 讚讜专 砖讗讞专讬讛诐 讜讻注诇 讝讛 讛讚专讱 讜砖诪讗 转讞砖讜讚 讙诐 讛转讜专讛 讻讱 砖讻诇 讚讜专 讚讜讞讛 讚讘专讬 转讜专讛 砖谞讗诪专讜 讘讚讜专 砖拽讚诐 讜谞拽专讗转 讛讞讻诪讛 注诇 砖诐 讛砖谞讬 讜讻谉 注诇 讝讛 讛讚专讱? 转旨址诇职诪讜旨讚 诇讜止诪址专 '讜旨讻职诪址砖讉职诪职专讜止转' 砖讛讬讗 拽讘讜注讛 注诇 砖诐 讛讗讜诪专讛 诇讚讜专讬 讚讜专讜转. 注讚 讻讗谉 讚讘专讬讜 谞专"讜.



讗址祝 讗址转旨指讛 注植砖讉值讛 讗指讝职谞职讱指 讻旨址讗植驻址专职讻旨侄住侄转. 讛谞讛 谞讜讚注 讚讗驻专讻住转 讛讜讗 讻诇讬 讛砖讬讬讱 诇讟讞讬谞讛 砖拽讜专讬谉 讗讜转讜 讘诇砖讜谉 注专讘讬 讚诇"讜 诪讗诇 讟讜讜讗讞讬"谉 讜讚专讻讜 诇讛讬讜转 专讞讘 诪诇诪注诇讛 讜爪专 诪诇诪讟讛 讜转讻讜谞转 讝讛 讛讻诇讬 专诪讝 诇诇讬诪讜讚 砖讛讜讗 砖谞讬 诇讬诪讜讚讬诐 砖讛诐 讙专住讗 讜住讘专讛 讜讛讙专住讗 讗讬谉 诇诇诪讜讚 讗讜转讛 讗诇讗 诪谉 专讘 讗讞讚 讜诇讗 讬专讞讬讘 讛诇讬诪讜讚 讛讝讛 诇诇诪讚讜 诪讻诪讛 专讘谞讬诐 讻讚讬 砖诇讗 讬砖转讘砖 讜诇讝讛 专讜诪讝 爪讚 讗讞讚 砖诇 讛讻诇讬 砖讛讜讗 爪专 诪诇诪讟讛 讜诇讬诪讜讚 讛住讘专讛 谞讻讜谉 诇诇诪讚讜 诪谉 讻诪讛 专讘谞讬诐 讻讚讬 砖讬转讞讻诐 讬讜转专 讜诇讝讛 讬专诪讜讝 爪讚 讗讞讚 砖诇 讛讻诇讬 砖讛讜讗 专讞讘 诪诇诪注诇讛.
讜谞专讗讛 诇讬 讘住"讚 专诪讝 讘砖诐 讛讗驻专讻住转 砖谞讬 讚讘专讬诐 砖讛诐 转讜注诇转 诇讛砖讙转 讛诇讬诪讜讚 砖讛诐 注谞讜讛 讜谞谞讬注讜转 讜讛讬讬谞讜 讗驻专讻住转 讛讬讗 诪诇讛 诪讜专讻讘转 砖讛讜讗 '讗驻专 讻住转' 讚讛讬讬谞讜 讗驻专 注谞讜讛 讚讻转讬讘 (讘专讗砖讬转 讬讞, 讻讝) 讜职讗指谞止讻执讬 注指驻指专 讜指讗值驻侄专, 讜讻住转 讻住讜讬 讜爪谞讬注讜转 讚讻转讬讘 (诪砖诇讬 讬讗, 讘) 讜职讗侄转 爪职谞讜旨注执讬诐 讞指讻职诪指讛, 讜讻谉 讗诪专讜 专讘讜转讬谞讜 讝"诇 (诪讜注讚 拽讟谉 讟讝:) 诪讛 讬专讱 讘住转专 讗祝 讚讘专讬 转讜专讛 讘住转专 讜讛讬讬谞讜 注诇 诇讬诪讜讚 讛谞住转专.



讗址砖讈职专值讬 讛址讚旨讜止专 砖讈侄专址讘旨执讬 讗侄诇职注指讝指专 讘旨侄谉 注植讝址专职讬指讛 砖讈指专讜旨讬 讘旨职转讜止讻讜止, 砖讈侄讗值讬谉 讚旨讜止专讜止 讬指转讜止诐. 谞专讗讛 诇讬 讘住"讚 讬砖 讞讻诐 讚讜专砖 讘专讘讬诐 讚讘专讬诐 驻砖讜讟讬诐 讜讛诪讜谉 讛注诐 砖讛诐 注诪讬 讗专爪讜转 讬讛讬讛 讗爪诇诐 讚专讜砖 讝讛 讞讬讚讜砖 讜谞讛谞讬诐 诪诪谞讜 讻讬 讗诇讜 讙诐 讚讘专讬诐 讛驻砖讜讟讬诐 讗讬谉 诇讛诐 讬讚讬注讛 讘讛诐 讜讻砖讬讚专砖讜 讗讜转诐 诇讛诐 讬讘讬谞讜 讗讜转诐 诪讞诪转 砖讛诐 驻砖讜讟讬诐 讗讱 讛讞讻诪讬诐 讛讬讜砖讘讬诐 讙诐 讻谉 砖诐 诇砖诪讜注 谞注砖讜 讬转讜诪讬诐 诪讗讜转讛 讚专砖讛 讻讬 讚讘专讬诐 讛驻砖讜讟讬诐 诪讛 讞讬讚讜砖 诪讜爪讗讬诐 讘讛诐 讚讬讚讜注讬诐 讛诐 诇讛诐 讜谞讞砖讘 诇讛诐 讻讗诇讜 讛讚专砖谉 拽专讗 诇驻谞讬讛诐 讗诇志祝 讘讬志转 讙讬诪志诇 讚诇志转 讚诪讛 讞讬讚讜砖 讬砖 诇讛诐 讘拽专讬讗讛 讝讜? 讜谞诪爪讗 谞注砖讜 讬转讜诪讬诐 诪讗讜转讛 讛讚专砖讛 砖诇讗 诇诪讚讜 讜诇讗 拽讘诇讜 诪诪谞讛 讻诇讜诐!
讜讬砖 讞讻诐 砖讚讜专砖 讘专讘讬诐 讚讘专讬诐 注诪讜拽讬诐 讜讞专讬驻讬诐 讜驻诇驻讜诇 讜住讘专讜转 专讘讜转 讜诪讝讗转 讛讚专砖讛 谞讛谞讬诐 讛讞讻诪讬诐 诪讘讬谞讬 诪讚注 讻讬 诇讜诪讚讬诐 讞讬讚讜砖讬 转讜专讛 讜住讘专讜转 讜讞讬诇讜拽讬诐 讜注谞讬讬谞讬诐 讜讘讬讗讜专讬诐 谞讞诪讚讬诐 讘讚专砖讛 讝讜 讗讱 讛诪讜谉 讛注诐 砖讛诐 注诪讬 讗专爪讜转 讛讬讜砖讘讬诐 砖诐 谞注砖讜 讬转讜诪讬诐 诪讗讜转讛 讚专砖讛 讚讗讬谞诐 诪讘讬谞讬诐 诪讚讘专讬诐 讗诇讜 讻诇讜诐 讜讻讗诇讜 讛讞讻诐 讛讝讛 讚讜专砖 诇讛诐 讘诇砖讜谉 讗讞专转 砖讗讬谞诐 诪讘讬谞讬诐 讗讜转讜 讜讗讬谉 诪讻讬专讬谉 讘讜 讚讗讬谉 讬讜讚注讬诐 '讞指讻指诐 诪指讛 讛讜旨讗 讗讜止诪值专'!
讘专诐 讬砖 讞讻诐 砖讛讜讗 讬讜讻诇 诇讚讘专 讚讘专讬诐 注诪讜拽讬诐 讜讞专讬驻讬诐 讜讛拽讚诪讜转 讬拽专讜转 讜诪诇讘讬砖 讗讜转诐 讘讚讘专讬诐 驻砖讜讟讬诐 讗砖专 讬讘讬谞讜诐 讛注诪讬 讗专爪讜转 讗讱 转讜讻诐 专爪讜祝 讗讛讘讛 讚讘专讬诐 讬拽专讬诐 讛谞讛 讝讛 讗讬谉 砖讜诐 讗讚诐 谞注砖讛 讬转讜诐 诪谉 讛讚专砖讛 砖诇讜 砖讚专砖 讗讜转讛 讘专讘讬诐 讻讬 谞讛谞讬诐 诪诪谞讛 讛讞讻诪讬诐 讜讙诐 注诪讬 讗专爪讜转 讚讻诇 讗讞讚 诇讜拽讞 讻驻讬 讛砖讙转讜.
讜讘讝讛 砖讬讘讞 专讘讬 讬讛讜砖注 讘谉 讞谞谞讬讛 讗转 专讘讬 讗诇注讝专 讘谉 注讝专讬讛 讘砖诪注讜 讛讚专砖讛 讛讝讗转 讗砖专 讗诪专讜 诪砖诪讜 讚诇驻讬 讛讙诇讜讬 讛诐 讚讘专讬诐 驻砖讜讟讬诐 讗砖专 讬讘讬谞讜诐 讻诇 注诪讬 讗专爪讜转 讗讱 讛讜讗 专讗讛 砖讬砖 讘讛诐 讚拽讚讜拽讬诐 讛诪讜专讬诐 注诇 注谞讬讬谞讬诐 注诪讜拽讬诐 讜讛拽讚诪讜转 讬拽专讜转 讚谞诪爪讗 讙诐 讛讞讻诪讬诐 讗讬谉 谞注砖讬诐 讬转讜诪讬诐 诪讚专砖讛 砖诇讜 砖讬讚专讜砖 讘讛 讚讘专讬诐 砖谞专讗讬谉 驻砖讜讟讬诐 诪讗讚 讜诇讻讱 讗诪专 讗砖专讬 讛讚讜专 砖专讗讘"注 砖专讜讬 讘转讜讻讜 砖讗讬谉 讚讜专讜 讛讘讗讬诐 诇讚专砖转讜 谞注砖讛 讬转讜诐 诪谉 讛讚专砖讛 砖讛讜讗 讚讜专砖 讻讬 讛讻诇 诪拽讘诇讬诐 诪诪谞讜 讻驻讬 讛砖讙转诐.



驻旨职砖讈止讟 讬指讚侄讬讱指 讜职拽址讘旨值诇 讗侄转 注值讬谞侄讬讱指. 讬砖 诪驻专砖讬诐 砖讙讝专 砖讬讛讬讜 谞注拽专讬诐 诪诪拽讜诪诐 讜讬拽讘诇 讗讜转诐 诪诪砖 讘讬讚讜 讜讬砖 诪驻专砖讬诐 拽址讘旨值诇 诇砖讜谉 讞讜砖讱 砖讙讝专 砖讬讞砖讻讜 注讬谞讬讜 讘讛谞讞转 讬讚讜 注诇讬讛诐 砖讬诪砖讱 讜讬爪讗 讗讜专 讛注讬谞讬诐 诪讛诐 讻砖讬谞讬讞 讬讚讜 砖诐 讜驻讬专讜砖 讝讛 拽专讜讘 讬讜转专 讘专诐 讬砖 诇讛拽砖讜转 诇诪讛 讛注谞讬砖讜 讘注讬谞讬讜? 讗讚专讘讗 讬讜转专 谞讻讜谉 诇讛注谞讬砖讜 讘驻讬讜 讜诇砖讜谞讜 砖讬转讗诇诐 讗讜 讬转注拽诐!
讜谞专讗讛 诇讬 讘住"讚 讚专砖"讬 讝"诇 驻讬专砖 讛注谞讬砖讜 注诇 讗砖专 谞转谉 注讟专讛 诇讗讜转讜 注谞讬谉 砖砖讘讞诐 讘讚讘专 砖讻讘专 讛讜讗 驻住讜拽 讜注讜诪讚 诪讗谞砖讬 讻谞住转 讛讙讚讜诇讛 注讬讬谉 砖诐. 讜讬讚讜注 讚讛住谞讛讚专讬谉 谞拽专讗讬诐 注讬谞讬诐 讻谞讝讻专 讘诪讚专砖 (砖讬专 讛砖讬专讬诐 专讘讛 讚, 讗) 注诇 讻谉 讻讬讜谉 砖谞讙注 讘讚讘专 讝讛 讘讻讘讜讚 讛专讗砖讜谞讬诐 砖谞拽专讗讬诐 注讬谞讬诐 诇讻讱 讛注谞讬砖讜 讘注讬谞讬讜.
讜诪讛 砖讘讻讛 注转讛 专讘讬 讗诇注讝专? 诪驻谞讬 砖讛专讙讬砖 砖讙讘专讛 诪讚转 讛讙讘讜专讛 讘讗讜转讛 砖注讛 讘专讗讜转讜 砖讛注谞讬砖讜 讘注讜谞砖 拽砖讛 讜诪专 诇讻讱 专爪讛 诇诪转拽 诪讚转 讛讙讘讜专讛 讻讚讬 砖讬讜讻诇 诇讛转驻诇诇 注诇讬讜 诇专驻讜讗转讜 讜讬讚讜注 诪讛 砖讗诪专 专讘讬谞讜 讛讗专"讬 讝"诇 讘砖注专 诪讗诪专讬 专砖讘"讬 讚讛讘讻讬讛 诪诪转拽转 讛讚讬谞讬谉 讜讛讙讘讜专讜转.



讘旨指讻指讛 专址讘旨执讬 讗侄诇职注指讝指专 讜职讗指诪址专: (转讛诇讬诐 讻讛, 讬讚) "住讜止讚 讛' 诇执讬专值讗指讬讜 讜旨讘职专执讬转讜止 诇职讛讜止讚执讬注指诐". 讛拽砖讛 讛专讬"祝 讝"诇 讻讬讜谉 讚讛拽驻讬讚 讻诇 讻讱 注诇 专讘讬 讬讜住讬 讗讬讱 讘讗讜转讜 专讙注 讗诪专 诇砖讜谉 砖讘讞 注诇 讛讞讻诪讬诐 讜砖诇讞 诇讛诐 讚讘专讬诐 讘讚专讱 讞讬讘讛 讘讗讜诪专讜 讗址诇 转旨指讞讜旨砖讈讜旨 诇职诪执谞职讬址谞职讻侄诐 讜讻讜'? 注讬讬谉 砖诐.
讜谞专讗讛 诇讬 讘住"讚 讻讬 注诇讬讛诐 讗讬谉 诇讜 转诇讜谞讛 讻讬 讛诐 诇讗 拽讘诇讜 讚讘专 讝讛 讜讻讬讜谉 砖谞驻转讞 讛注谞讬谉 诇驻谞讬讛诐 爪专讬讻讬谉 诇讛砖讬讘 讜爪专讬讻讬谉 诇注诪讜讚 诇诪谞讬谉 讜讗诐 讛讬讛 专讘讬 讗诇注讝专 讬讜砖讘 注诪讛诐 讜讚讗讬 讛讬讜 砖讜讗诇讬谉 讗讜转讜 讗诐 讬砖 诇讜 拽讘诇讛 讘讚讘专 讝讛 诪专讘讜 讜讗诐 讛讬讛 讗讜诪专 拽讘诇转讬 诇讗 讛讬讜 爪专讬讻讬谉 诇诪谞讬谉 讗诇讗 讛讬讜 驻讜住拽讬诐 讛讛诇讻讛 注诇 驻讬 注讚讜转讜 讻讛谞讱 讚讘专讬诐 讚诪住讻转 注讚讬讜转. 讗讱 注诇 专讘讬 讬讜住讬 讛拽驻讬讚 砖讬讜讚注 讘专讘讜 砖讛讜讗 讙讚讜诇 讛讚讜专 讜拽讘诇 诪谉 专讘讬 讬讜讞谞谉 讘谉 讝讻讗讬 讜讻讬讜谉 砖讘讗 诇驻谞讬讜 诇讗 讛讬讛 诇讜 诇讜诪专 转讞诇讛 诪讛 砖驻住拽讜 注诇 驻讬 诪谞讬讬谞诐 讗诇讗 讛讬讛 爪专讬讱 诇砖讗讜诇 诪诪谞讜 转讞诇讛 注诇 讛讚讘专 讛讝讛 诇讬讚注 讗诐 讬砖 诇讜 拽讘诇讛 讘讚讘专 讝讛, 讜讻讬讜谉 讚诇讗 砖讗诇讜 转讞诇讛 谞专讗讛 讚诇讗 讛讞砖讬讘讜 讜诇讗 讛讞砖讬讘 拽讘诇转讜 讞住 讜砖诇讜诐 讜诇讻讱 讛注谞讬砖讜 讗讱 讻讬讜谉 讚讬讚注 砖讘讗诪转 专讘讬 讬讜住讬 诇驻讬 转讜诪讜 讚讘专 讞讝专 讜讛转驻诇诇 注诇讬讜.
讜讘讝讛 谞讬讞讗 诪讛 砖讛注谞讬砖讜 讘注讬谞讬讜 讻讬 讘转诇诪讬讚 讻转讜讘 (讬砖注讬讛 诇, 讻) 讜职讛指讬讜旨 注值讬谞侄讬讱指 专止讗讜止转 讗侄转 诪讜止专侄讬讱指 讻讚讬 砖讬砖讬诐 讻讘讜讚 专讘讜 讜讙讚讜诇转讜 注诇 诇讘讜 转诪讬讚 讜讛讜讗 砖诇讗 驻谞讛 诇讘讜 诇讛住转讻诇 讘讻讘讜讚 专讘讜 诇讻讱 讛诇拽讛讜 讘注讬谞讬讜.





诪专讗讬转 讛注讬谉

驻砖讜讟 讬讚讬讱 讜拽讘诇 注讬谞讬讱. 讻讘专 驻讬专砖转讬 讚谞爪讟注专 专讘讬 讗诇讬注讝专 注诇 砖讗诪专讜 谞诪谞讜 讜讙诪专讜 讚讝讛讜 诪讚拽专讜转 讞专讘 诇讜 讚讞诇拽 注诐 专讘讬诐. 讜专讘讬 讬讜住讬 谉' 讚讜专诪住拽讬转 住讘专 讚专讘谞谉 讚讘讬 诪讚专砖讗 注讬谞讬 讻诇 讬砖专讗诇 讜讛诐 注讬拽专 讛转讜专讛 讜讗驻砖专 诇讜诪专 讚专讱 讚专砖 讚诇讝讛 讗诪专 驻砖讜讟 讬讚讬讱 讜拽讘诇 注讬谞讬讱 讻诇讜诪专 讗转讛 住讜讘专 讚讛诐 注讬谞讬 讛注讚讛 讜讚注 讚讗谞讬 诪住诇拽 讛注讬谞讬诐 讜讗讬谞讬 讞砖 诇讛诐 砖讗谞讬 诪住诇拽 注讬谞讬讱:





驻转讞 注讬谞讬诐

讜诇讬诪专讜 诇讬讛 讘讛讚讬讗. 驻讬专砖 专砖"讬 诪讬讚 诇诪讛 讛讜讝拽拽讜 诇讜诪专 转诇诪讬讚讬讱 讗谞讜. 讜讘诪"砖 驻砖讜讟 讬讚讬讱 驻讬专砖 讛讜拽砖讛 讘注讬谞讬讜 砖谞转谉 注讟专讛 诇讗讜转讜 诪谞讬谉 讜讛诇讗 诪讬诪讜转 讗谞砖讬 讻谞讛"讙 讛讬转讛 转拽谞讛 讝讜 注讻"诇. 讜诪讛专砖"讗 讘讗讙讚转讬讛 讻转讘 讚讬讜转专 谞专讗讛 诇讜诪专 诇驻讬 砖诇讗 讗诪专 转诇诪讬讚讬讱 讗谞讜 讻诪讜 砖驻讬专砖"讬 注爪诪讜 讙讘讬 讜诇讬诪专讜 诇讬讛 讘讛讚讬讗 注"砖 讜讻"讻 专讘讬谞讜 砖诪砖讜谉 驻"讚 讚讬讚讬诐 砖讗"诇 驻砖讜讟 讬讚讬讱 讜讻讜' 诪驻谞讬 砖诇讗 讗诪专 诇讜 转诇诪讬讚讬讱 讗谞讜 注"砖:
讜诇讜诇讬 讚讘专讬讛诐 讗驻砖专 诇讜诪专 讚诪讗讬 讚驻专讬讱 讜诇讬诪专讜 诇讬讛 讘讛讚讬讗 驻讬专讜砖讜 诪讬讚 注诇 讚专讱 砖驻讬专砖"讬 讗讻谉 诇讚专讻谞讜 拽驻专讬讱 讜诇讬诪专讜 诇讬讛 讘讛讚讬讗 诪讬讚 讗讞专 砖讗诪专讜 诇讜 转诇诪讬讚讬讱 讗谞讜 讚讗讞专 讝讛 讗诪专 诇讛诐 讗注"驻 讻谉 讜注诐 讻诇 讝讛 诇讗 专爪讜 诇讜诪专 诇讜 注讚 砖讗"诇 砖讘转 砖诇 诪讬 讛讬转讛 讜讗"诇 砖诇 专讗讘"注 讜讗讞"讱 砖讗诇 讘诪讛 讛讬转讛 讛讙讚讛 讜讗"诇 驻' 讛拽讛诇 讜讗讞"讱 讜诪讛 讚专砖 注讚 砖讗诪专讜 诇讜 讜诇诪讛 讻讘砖讜 讚讘专讬讛诐 讻诇 讻讱 讛讬讛 诇讛诐 转讻祝 砖讗"诇 转诇诪讬讚讬讱 讗谞讜 讜讗"诇 讗注驻"讻 诇讜诪专 诇讜 讜讗诪讗讬 讛诪转讬谞讜 讻诇 讻讱. 讜注诇 讝讛 讛砖讬讘 诪砖讜诐 诪注砖讛 砖讛讬讛 讜讻讜' 讻诇讜诪专 讚诪讻讞 诪注砖讛 讝讛 讞诇讜 讜专讙讝讜 砖诪讗 讬讻砖诇讜 讘诇砖讜谞诐 讜讬注谞砖讜 讜诪讛驻讞讚 砖转拽"讜 讬讞讚讬讜 注讚 砖讛驻爪讬专 讻诇 讻讱. 讜讘讛讻讬 谞讬讞讗 讚讘转讜住驻转讗 讙诐 讘诪注砖讛 专讘讬 讬讜住讬 谉' 讚讜专诪住拽讬转 讗爪诇 专' 讗诇讬注讝专 拽转谞讬 讚讗诪专 诇讜 专' 讬讜住讬 转诇诪讬讚讬讱 讗谞讜 讜讛讜讻专讞 专讘讬谞讜 砖诪砖讜谉 诇讜诪专 转谞讗讬 讛讬讗. 讜诇驻讬 讛讗诪讜专 讗"砖 讚诇讗 砖讗诇 讜诇讬诪专讜 诇讬讛 讘讛讚讬讗 讚诇诪讛 讗诪专讜 转诇诪讬讚讬讱 讗谞讜 讚讛转诐 谞诪讬 讗"诇 专' 讬讜住讬 转诇诪讬讚讬讱 讗谞讜. 讗诇讗 砖讗诇 注诇 讚讗讞"讱 诪讬讚 诇诪讛 诇讗 讗"诇 讻讚讗诪专谉. 讜转谞讗 讚讘专讬转讗 讚讛砖"住 诇讗 讞砖 诇讗讜诪专讜. 讜讘转讜住驻转讗 讛诐 讚讘专讬 专' 讬讜住讬 讜诇讗 讞砖 诇讛讙讬讚 注谞讬谉 驻砖讜讟 注讬谞讬讱. 讜诪"砖 驻砖讜讟 注讬谞讬讱 讛讬讬谞讜 砖讗诪专 诇讜 谞诪谞讜 讜讙诪专讜 讜讝讛 谞讜讙注 诇讻讘讜讚讜 砖诇 专' 讗诇讬注讝专 砖讞诇拽 注诇 讛专讜讘 讜讛讜讛 诪讛 讚讛讜讛 讜讻诪讜 砖驻讬专砖转讬 讘讚讘专讬诐 讗讞讚讬诐 讚祝 拽讻"讘 注"讙 讘住"讚 注"砖 讜诪砖诐 讘讗专"讛 诇讚专讻讬谞讜:


讘讻讛 专' 讗诇讬注讝专 讜讻讜' 诇讛讻讬 讘讻讛 讚注"讬 砖讘专讻讜讛讜 讜专讞拽讜讛讜 讛讜讻专讞讜 讘讟专讞讗 讝讜 诇注诪讜讚 诇诪谞讬谉 讜讗诇讜 讛讬讛 讘讘讬转 讛诪讚专砖 诇讗 讛讬讜 爪专讬讻讬谉 诇讻讱 讗诇讗 砖诪专讞诪讬 讛' 讛讬讛 砖讻讬讜谞讜 讗诇 讛讗诪转. 讙诇讬讜谉. 谞诪讜拽讬 专讘讬谞讜 讘爪诇讗诇 讻"讬. 讜讻"讻 讛专诪讘"诐 讘驻讬专讜砖讜 砖诪讚讘专讬讜 诪讜讻讞 讚讛讬讛 讝讛 讗讞专 注谞讬谉 转谞讜专讜 砖诇 注讻谞讗讬. 讗讱 讬砖 讞讜诇拽 注诇 讝讛:
讜讞讝讛 讛讜讬转 诇讛专讘 讛诪讜住诪讱 诪讛专"讬 驻讬谞讟讜 讘讘讬讗讜专讜 砖讚拽讚拽 注诇 专砖"讬 讘诪讛 砖讻转讘 讘讟注诐 拽驻讬讚转 专讘讬 讗诇讬注讝专 讜讻转讘 讜讝"诇 讜谞专讗讛 讻砖谞转讬砖讘讛 讚注转讜 讘讻讛 注诇 砖讛注谞讬砖 诇专' 讬讜住讬 诇拽讘诇 注讬谞讬讜 讚讙诐 注谞讜砖 诇爪讚讬拽 诇讗 讟讜讘 诪讗讞专 砖住讜讚 讛' 诇讬专讗讬讜 砖讻讬讜谞讜 诇讛诇讻讛 讜诪讛 驻砖注讜 砖诇 专' 讬讜住讬 讜诪讬讚 讛转驻诇诇 砖讬讞讝专讜 注讬谞讬 讬讜住讬 诇诪拽讜诪谉 讜讞讝专讜 讜诇讗 讛讝讻讬专 讞讝专转 注讬谞讬讜 讘讘专讬转讗 讗讘诇 讘转讜住驻转讗 讛讝讻讬专 讝讛 讜讘讜讚讗讬 讻讬 讘讗讜转讜 驻专拽 砖讘讻讛 讛讬讛 讝讛 注讻"诇 讜讬砖 诇讛专讛专 注诇 讝讛 讚诪驻讜专砖 讘砖"住 讚讘讻讛 转讻祝. 讜讗讞"讱 拽讗诪专 诇讗讞专 砖谞转讬砖讘讛 讚注转讜. 讜讛讙诐 讚讝讛 谞讗诪专 讘诇砖讜谉 转谞讗 谞专讗讛 砖讛讜讗 住讬讜诐 讛注谞讬谉 讜讘转讜住驻转讗 转谞讗 讻诇 讛讘专讬转讗 讜住讬讬诐 诇讗讞专 砖谞转讬砖讘讛 讚注转讜 讜讻讜' 讜讛砖"住 诪讬讬转讬 住讬讜诐 讛转讜住驻转讗 讜诪讛砖"住 砖讞讬讘专 讛讘专讬转讗 讜讛转讜住驻转讗 讜讛讬讜 诇讗讞讚讬诐 诪讜讻讞 讚讝讜 讛转讜住驻转讗 讛讬讗 讻住讬讜诐 讛讘专讬转讗 讜讛讜"诇 讻讗诇讜 砖谞讜讬讛 讻讗讞讚. 讜讛专讗讬讛 讚讛讘讻讬讛 讗讬谞讜 讻诪"砖 讛专讘 讛谞讝' 诪讛转讜住驻转讗 讚讬讚讬诐 讜讛讘讬讗讛 专讘讬谞讜 砖诪砖讜谉 驻"讚 讚讬讚讬诐 讚转谞讬 讛转诐 讚讻砖讗"诇 专' 讬讜住讬 讘谉 讚讜专诪住拽讬转 讛注谞讬谉 讝诇讙讜 注讬谞讬讜 讚诪注讜转 讗诪专 住讜讚 讛' 讜讻讜' 讜砖诐 讘转讜住驻转讗 讚讬讚讬诐 诇讗 讛讜讝讻专 讛讗 讚驻砖讜讟 讬讚讬讱 讜注讻"讝 拽转谞讬 讝诇讙讜 注讬谞讬讜 讚诪注讜转 讜讗讬 住"讚 讚讛讘讻讬讛 讛讬讗 注诇 砖注谞砖 诇专讘讬 讬讜住讬 讘转讜住驻转讗 讚讬讚讬诐 砖诇讗 讛讝讻讬专 讛讗 讚驻砖讜讟 讬讚讬讱 诇讗 讛讜诇"诇 讝诇讙讜 注讬谞讬讜 讚诪注讜转 讜讚讜拽 讛讟讘:


讛诇讻讛 诇诪砖讛 诪住讬谞讬 注诪讜谉 讜诪讜讗讘 讜讻讜' 诪讛转讜住驻转讗 讚讬讚讬诐 诪砖诪注 讚讛讜讬 诪诪砖 讛诇讻讛 诇诪砖讛 诪住讬谞讬 讜讻"讻 专讘讬谞讜 砖诪砖讜谉 驻"讚 讚讬讚讬诐 讚诪讛转讜住驻转讗 谞专讗讛 砖讛讬讗 讛诇"诪 诪诪砖. 讜注诪"砖 讘注谞讬讜转讬 讘拽讜谞讟' 讝讛 砖诐 驻"讚 讚诪住讻转 讬讚讬诐 讘住"讚:


转谞讜 专讘谞谉 讗讬讝讛讜 砖讜讟讛 讛讬讜爪讗 讬讞讬讚讬 讘诇讬诇讛. [讘讚专讜砖讬诐 讻转讘转讬 砖讬砖 诇专诪讜讝 讚诇讗 讬砖 砖讟讜转 讘注讜诇诐 讻讬 讗诐 诇讛讬讜转 专砖注 诇注讘讜专 注诇 讛转讜专讛 讜诇讬砖讗专 讻讱 讜诇诪讜转 讘诇讗 转砖讜讘讛. 讜讝讛 专诪讝 讗讬讝讛讜 砖讜讟讛 讛讬讜爪讗 讬讞讬讚讬 讘诇讬诇讛 砖讛讜诇讱 注专讬专讬 讘诇讬 转讜专讛 讜诪爪讜转 讘诇讬诇讛 讘讙讛谞诐 讛讚讜诪讛 诇诇讬诇讛 讻诪砖"诇. 讜讛诇谉 讘讘讬转 讛拽讘专讜转 砖讗讬谞讜 拽诐 讘转讞讬讬转 讛诪转讬诐 讻讙讜谉 砖讘讻诇诇 注讜谞讜转讬讜 砖讛诇讜讛 讘专讘讬转 讜讻讬讜爪讗, 讜讛诪拽专注 讻住讜转讜 砖讗讬讝讛 诪爪讜转 砖注砖讛 砖讛讬"诇 诇讛转讻住讜转 讘讛诐 注"讚 讞诇讜拽讗 讚专讘谞谉 谞转拽专注讜 讘讻讜谞讜转 讜驻谞讬讜转 砖诇讗 诇砖诪讛 讜诇讗 驻注诇 讘专讜讞谞讬讜转 讗诇讗 拽讘诇 砖讻专讜 讘注讛"讝, 讜诪讗讘讚 诪讛 砖谞讜转谞讬谉 诇讜 砖诪讗讘讚 讞诇拽讬 谞驻砖讜 讜诪拽讜诪讜 砖讛讬讛 诪讝讜诪谉 讘讙"注 讜讛讚注转 砖谞讜转谞讬谉 诇讜 讚专讱 讙讚讬诇转讜 诪讗讘讚 讜诪拽诇拽诇讜 讜注讜讚 讛讗专讻转讬 讘注谞讬讜转讬 讘讝讛 讜讘驻讬专讜砖 驻住讜拽讬诐 讘住"讚]: 讻专讙注 谞专讗讛 诇讬 住' 讟讜专讬 讗讘谉 诇讛讙讗讜谉 讗讘"讚 讚拽"拽 诪讬抓 砖谞讚驻住 讞讚砖 诪诪砖. 讜专讗讬转讬 砖讛拽砖讛 讚讘驻住讞讬诐 讚祝 拽讬"讗 转谞讬讗 诇讗 讬爪讗 讬讞讬讚讬 讘诇讬诇讛 诇讗 讘诇讬诇讬 专讘讬注讬讜转 讜诇讗 讘诇讬诇讬 砖讘转讜转 诪砖诪注 讚讘砖讗专 诇讬诇讜转 诇讬转 诇谉 讘讛. 讜注诇 讝讛 爪讬讚讚 讜砖拽讬诇 讜讟专讬 讘讻诪讛 爪讚讚讬诐 讜诪住讬拽 讚讛讻讗 讘砖诪注转讬谉 砖诇讗 讘诪拽讜诐 讬砖讜讘 讜讻讜' 注砖"讘 讜诇讬 讛讛讚讬讜讟 诇拽"诪 讚讛讻讗 诪讬讬专讬 砖讚专讻讜 讘讻讱 讻诪"砖 诪专谉 讘讘"讬 讞"诪 住讬' 诇"讛 讜讝"诇 讜谞"诇 砖讗讬谉 讛讻讜谞讛 讚驻注诐 讗讞讚 砖讬注砖讛 诪讗诇讜 讚专讱 砖讟讜转 诪拽专讬 砖讜讟讛 讗诇讗 讻砖讚专讻讜 讘讻讱 讜讝"砖 讛专诪讘"诐 砖讚注转讜 诪砖讜讘砖转 转诪讬讚 注讻"诇 讜讗"讻 讗讜转讛 砖砖谞讬谞讜 诇讗 讬爪讗 讬讞讬讚讬 讘诇讬诇讛 讛讬讬谞讜 讗驻讬' 讘诪拽专讛 讚讬砖 诇讜 爪讜专讱 诇爪讗转 转谞讬 转谞讗 讚讘专讬转讗 讚诇讗 讬爪讗 讬讞讬讚讬 讘诇讬诇讬 专讘讬注讬讜转 讜砖讘转讜转 讗讘诇 讘砖讗专 诇讬诇讜转 讻砖讬砖 诇讜 爪讜专讱 讘诪拽专讛 诪爪讬 诇爪讗转 讜讗讬谉 讝讛 住讬诪谉 砖讟讜转 讚讻诇 讗讚诐 讝诪谞讬谉 讚讗转专诪讬 诇讬讛 注住拽 讘诇讬诇讛 讜讗讙讘 专讬讛讟讬讛 讻讬 谞讞"抓 讬谞讞"抓 讬讜爪讗 讬讞讬讚讬 讘诇讬诇讛 讗讘诇 住讬诪谉 砖讟讜转 讛讜讗 讻砖讚专讻讜 讘讻讱. 讜讻谉 讛讛讬讗 讚讗诪专讬谞谉 驻' 讻讬爪讚 诪讘专讻讬谉 讚讙谞讗讬 诇转"讞 砖讬爪讗 讬讞讬讚讬 讘诇讬诇讛 诪砖诪注 讛讗 砖讗专 讗讬谞砖讬 讗讬谞讜 讙谞讗讬 讛讬讬谞讜 砖讗讬谉 讚专讻诐 讘讻讱. 讗讬 谞诪讬 砖讬讚讜注 砖讬砖 诇讜 注住拽 讘诇讬诇讛 讜讛讜诇讱 诇注住拽讬讜 讜诇讻讱 讛讝讛讬专讜 砖讗驻"讛 诇讗 讬爪讗 讘诇讬诇讬 专讘讬注讬讜转 讜砖讘转讜转 讜转"讞 讗诇 讬爪讗. 砖讜讘 专讗讬转讬 诇讛专讘 转讘讜讗讜转 砖讜专 讬"讚 住讬' 讘' 砖驻拽驻拽 讘讚讘专讬 诪专谉 讛讘"讬 讛谞讝' 讗讘诇 讛专讘 驻专讬砖讛 讘讞"诪 讜讛专讘 砖"讱 讜讛专讘 驻专"讞 讻转讘讜 讻讚讘专讬 诪专谉. 讜讛专讗讬讜转 砖讛讘讬讗 讛专讘 转讘讜讗讜转 砖讜专 诇驻讜诐 专讬讛讟讗 讬砖 诪拽讜诐 诇讚讞讜转诐. 讜讛专讘 讟讜专讬 讗讘谉 诇讗 讝讻专 讛讛讬讗 讚讻讬爪讚 诪讘专讻讬谉:


讜讛诇谉 讘讘讬转 讛拽讘专讜转. 讛拽砖讛 讛专讘 讟讜专讬 讗讘谉 讚讛讗 拽讗诪专 讚讬讜爪讗 讬讞讬讚讬 讘诇讬诇讛 讛讜讬 住讬诪谉 砖讜讟讛 讜讛砖转讗 砖诇讗 讘讘讛"拽 砖讜讟讛 讻"砖 讘讘讛"拽 讜讛讗专讬讱 诇转专抓 注"砖. 讜讬"诇 讘驻砖讬讟讜转 讚讛讙诐 讚讛诇谉 讘讘讛"拽 讛讜讬 讘诇讬诇讛 讻诪讜 砖驻讬专砖"讬 诪"诪 讗驻砖专 讚讛诇讱 讘讬讜诐 讘讘讛"拽 讜谞砖讗专 讜诇谉 砖诐. 讜讗诇讜 注砖讛 讻谉 讘砖讚讛 诇讗 讛讜讬 住讬诪谉 砖讟讜转. 讗讬 谞诪讬 讚讬爪讗 注诐 讗讞专讬诐 讘诇讬诇讛 诪讘讬转讜 讜讛谞讱 讗讝诇讬 讜讛讜讗 诇谉 讘讘讛"拽 讗砖诪讜注讬谞谉 讚讛讜讬 砖讟讜转. 讜诪讬讛讜 讬砖 诇爪讚讚 讘讚讘专:
讜讘讛讗 讚驻讬专砖 专砖"讬 讜讛诇谉 讘讘讬转 讛拽讘专讜转 讘诇讬诇讛 讛专讘 诪拽讜诐 砖诪讜讗诇 讻转讘 讚讗讬谉 诇讜 驻讬专讜砖 讜诪砖诐 讘谞讜 驻讬专砖 讚讗转讗 诇讗驻讜拽讬 讚诇讗 谞驻专砖 诇谉 讘诪讞砖讘讛 注诇 讚专讱 诇谉 讘注讜诪拽讛 讜讻诪讜 砖驻讬专砖讜 讘注讜讘讚讗 讚讛讞住讬讚 驻"讙 讚讘专讻讜转. 讜拽诇住讬讛. 讜讘注谞讬讜转讬 讗讬谉 讻讗谉 拽讜砖讬讗 讚讗驻砖专 诇驻专砖 讚讙诐 诇谉 讘讬讜诐 讘讘讛"拽 砖讬谞转 爪讛专讬诐 讛讜讗 砖讜讟讛 讜诇讝讛 驻讬专砖 讚讚讜拽讗 讘诇讬诇讛 讜转讬专讜抓 讘谞讜 诇讗 谞讛讬专讗 诇讬 诪讻诪讛 讗谞驻讬 讻讗砖专 讬专讗讛 讛诪注讬讬谉 讜讚讜拽 讛讟讘:






image1.png
e 9T WNSE




